rejauldu/bengali-wikipedia huggingface dataset:
থাম্ব|274x274পিক্সেল|অস্ট্রেলিয়ার একটি বাড়িতে একটি সাধারণ ভূ-সংযুক্ত তড়িৎদ্বার (ধূসর পাইপের বামে), মাটিতে চালিত একটি পরিবাহী দণ্ড সমন্বিত।  বেশিরভাগ বৈদ্যুতিক কোডগুলি নির্দিষ্ট করে যে প্রতিরক্ষামূলক ভূ-সংযুক্ত পরিবাহীর নিরোধক অবশ্যই একটি স্বতন্ত্র রং (বা রঙের সংমিশ্রণ) হতে হবে যা অন্য কোনও উদ্দেশ্যে ব্যবহার করা হয় না।  বৈদ্যুতিক প্রকৌশলে, স্থল বা ভূ-সংযোগ হল একটি বৈদ্যুতিক সার্কিটের একটি রেফারেন্স পয়েন্ট যেখান থেকে ভোল্টেজ পরিমাপ করা হয়, বৈদ্যুতিক প্রবাহের জন্য একটি সাধারণ রিটার্ন পাথ বা পৃথিবীর সাথে সরাসরি শারীরিক সংযোগ।  বৈদ্যুতিক সার্কিট বিভিন্ন কারণে মাটির সাথে সংযুক্ত হতে পারে। বৈদ্যুতিক সরঞ্জামগুলোর উন্মুক্ত পরিবাহী অংশগুলি স্থলের সাথে সংযুক্ত থাকে, যাতে ব্যবহারকারীদের বিদ্যুৎস্পৃষ্টতার বিপদ থেকে রক্ষা করা যায়। অভ্যন্তরীণ নিরোধক ব্যর্থ হলে, উন্মুক্ত পরিবাহী অংশগুলিতে বিপজ্জনক ভোল্টেজ   দাহ্য পণ্য বা ইলেক্ট্রোস্ট্যাটিক-সংবেদনশীল ডিভাইসগুলি পরিচালনা করার সময় মাটির সাথে সংযোগও স্থির বিদ্যুতের বিল্ড আপকে সীমিত করে। কিছু টেলিগ্রাফ এবং শক্তি সঞ্চারণ সার্কিটে, গ্রাউন্ড নিজেই সার্কিটের একটি পরিবাহী হিসাবে ব্যবহার করা যেতে পারে, একটি পৃথক রিটার্ন পরিবাহী ইনস্টল করার খরচ বাঁচায় ( একক তারের আর্থ রিটার্ন এবং আর্থ-রিটার্ন টেলিগ্রাফ দেখুন)।  পরিমাপের উদ্দেশ্যে, পৃথিবী একটি (যৌক্তিকভাবে) ধ্রুব সম্ভাব্য রেফারেন্স হিসাবে কাজ করে যার বিপরীতে অন্যান্য সম্ভাব্যতা পরিমাপ করা যায়। একটি বৈদ্যুতিক গ্রাউন্ড সিস্টেমে পর্যাপ্ত শূন্য-ভোল্টেজ রেফারেন্স স্তর হিসাবে পরিবেশন করার জন্য একটি উপযুক্ত কারেন্ট-বহন ক্ষমতা থাকা উচিত। ইলেকট্রনিক সার্কিট তত্ত্বে, একটি "গ্রাউন্ড" সাধারণত চার্জের জন্য একটি অসীম উৎস বা সিঙ্ক হিসাবে আদর্শ করা হয়, যা তার সম্ভাবনা পরিবর্তন না করেই সীমাহীন পরিমাণ কারেন্ট শোষণ করতে পারে। যেখানে একটি বাস্তব স্থল সংযোগের একটি উল্লেখযোগ্য প্রতিরোধ আছে, শূন্য সম্ভাবনার আনুমানিকতা আর বৈধ নয়। বিপথগামী ভোল্টেজ বা আর্থ সম্ভাব্য বৃদ্ধির প্রভাব ঘটবে, যা সিগন্যালে শব্দ তৈরি করতে পারে বা যথেষ্ট বড় হলে বিদ্যুৎস্পৃষ্টতা ঝুঁকি তৈরি করতে পারে।  ভূমি (বা আর্থ) শব্দের ব্যবহার বৈদ্যুতিক এবং ইলেকট্রনিক্স অ্যাপ্লিকেশনে এতটাই সাধারণ যে পোর্টেবল ইলেকট্রনিক ডিভাইসে সার্কিট, যেমন মোবাইল ফোন এবং মিডিয়া প্লেয়ার, সেইসাথে যানবাহনের সার্কিটগুলিকে "গ্রাউন্ড" হিসাবে বলা যেতে পারে। অথবা পৃথিবীর সাথে কোনো প্রকৃত সংযোগ ছাড়াই চ্যাসিস গ্রাউন্ড সংযোগ, যদিও "সাধারণ" এই ধরনের সংযোগের জন্য আরও উপযুক্ত শব্দ। এটি সাধারণত বিদ্যুৎ সরবরাহের একপাশে সংযুক্ত একটি বড় পরিবাহী (যেমন একটি মুদ্রিত সার্কিট বোর্ডে " গ্রাউন্ড প্লেন "), যা সার্কিটের বিভিন্ন উপাদান থেকে কারেন্টের জন্য সাধারণ রিটার্ন পাথ হিসাবে কাজ করে।   তথ্যসূত্র   বিষয়শ্রেণী:বৈদ্যুতিক শক্তি বিষয়শ্রেণী:বৈদ্যুতিক তারব্যবস্থা বিষয়শ্রেণী:বৈদ্যুতিক নিরাপত্তা বিষয়শ্রেণী:বিদ্যুৎ ব্যবস্থা প্রকৌশল বিষয়শ্রেণী:বৈদ্যুতিক শক্তি বিতরণ
ওয়াসিম কাপুর ( ৩ জানুয়ারি ১৯৫১ - ২৪ জানুয়ারি ২০২২) ছিলেন একজন ভারতীয় চিত্রশিল্পী।  বামপন্থী মতাদর্শে বিশ্বাসী তিনি প্রকৃতপক্ষে ছিলেন জনগণের চিত্রকর।  জন্ম ও প্রারম্ভিক জীবন  ওয়াসিম কাপুরের জন্ম ১৯৫১ খ্রিস্টাব্দের ৩ জানুয়ারি  উত্তরপ্রদেশের  লখনউয়ে। কাপুর পরিবার তার ছোটবেলায় কলকাতায় চলে আসে। তবে ওয়াসিমের শৈশব আদৌ ভালো কাটেনি। আট মাস বয়সে তিনি ঘাট থেকে পড়ে গিয়ে এমন আঘাত পান যে, তাকে দীর্ঘ বারো বছর শয্যাশায়ী থাকতে হয়। ঘরে শুয়ে থেকে জানালা দিয়ে প্রকৃতিকে নিজের চোখে যে ভাবে দেখতেন তা খাতায় ধরে রাখার চেষ্টা করতেন। তার পিতা এসব দেখে বাড়িতেই অমর নন্দন কে আঁকার শিক্ষক হিসাবে রাখেন। তিনিই ওয়াসিমকে কলকাতার  রবীন্দ্রভারতী বিশ্ববিদ্যালয়ের অধীনস্থ 'ইন্ডিয়ান কলেজ অফ আর্টস অ্যান্ড ড্রাফটম্যানশিপ'-এ ভর্তি করান। শারীরিক প্রতিবন্ধকতা তাকে দমন করতে পারেনি। ক্রাচে ভর দিয়েই কলেজ যেতেন।  ১৯৭১ খ্রিস্টাব্দে তিনি ফাইন আর্টসে প্রথম শ্রেণীর ডিপ্লোমা অর্জন করেন।  কলেজের প্রথমবর্ষেই তার আঁকা ছবি প্রদর্শনীতে স্থান করে নেয়। ধীরে ধীরে তিনি দেবীপ্রসাদ রায়চৌধুরী, অতুল বসু, মকবুল ফিদা হুসেন, পরিতোষ সেন প্রমুখ বিশিষ্ট শিল্পীদের সান্নিধ্য লাভ করেন।   শিল্পকর্ম ওয়াসিম কাপুরের নিপুণ আলংকারিক হাতের কাজ এবং তাঁর ধারণার অনন্য এবং শক্তিশালী পরাবাস্তব উপাদান তাকে অল্প সময়েই বাংলার অন্যতম বিশিষ্ট শিল্পী হিসাবে প্রতিষ্ঠিত করে। এর উপর বামপন্থীদের মতাদর্শে তার অটল বিশ্বাস তাকে 'জনগণের চিত্রকর' করে তোলে। মানুষের গভীর আবেগের কথা ফুটিয়ে তুলতেন নিজের ছবিতে। বিশেষকরে দরিদ্রদের জন্য তার অকৃত্রিম সমবেদনা তার ক্যানভাসে পরিস্ফুট হয়েছে। চিত্রাঙ্কনে তার ধারণা সংগৃহীত হয়েছে সামাজিক বাস্তবতা থেকে আর মানবতার সর্বব্যাপী যন্ত্রণাবোধ থেকে।  কলকাতার রিকশাচালকদের নিয়ে তার আঁকা বিখ্যাত চিত্রকর্ম হোক, পথশিশুদের ছবি হোক বা “বোরকা বিরোধী”, “বালিকা”, “পতিতা” দের নিয়ে ভিকটিমসহ সিরিজগুলির প্রায় সব কাজেই সামাজিক অন্যায় ও নিষ্ঠুরতা প্রাধান্য পেয়েছে। তার ভাবনায় সৃষ্ট রূপক চিত্রকলা মোটামুটি সর্বত্রই সমাদৃত হয়েছে। রোদতপ্ত দুপুরে মধ্য কলকাতার রাজপথে হাতরিকশার সারি তাঁর রেখার কাজটি সবচেয়ে জনপ্রিয়তা পায়। ভারতের নতুন দিল্লিস্থিত সংসদ ভবন, উর্দু অ্যাকাডেমি, ললিত কলা একাডেমি সহ দেশ বিদেশের নানা স্থানে সুসজ্জিত রয়েছে তার শিল্পকর্ম। পশ্চিমবঙ্গের বিধানসভায় রয়েছে তার আঁকা প্রাক্তন মুখ্যমন্ত্রী  জ্যোতি বসুর তৈলচিত্র।  পুরস্কার শিল্পকর্মের জন্য ওয়াসিম কাপুর ১৯৮৪ খ্রিস্টাব্দে  পশ্চিমবঙ্গ সরকারের অ্যাকাডেমি অফ ফাইন আর্টস পুরস্কার, ১৯৮৫ খ্রিস্টাব্দে এশিয়ান পেইন্টস্- এর 'শিরোমণি পুরস্কার' এবং বিড়লা অ্যাকাডেমি অফ আর্ট অ্যান্ড কালচার থেকে পুরস্কার লাভ করেন।   ব্যক্তিগত জীবন ও জীবনাবসান  উত্তরপ্রদেশের লখনউ-এ জন্ম হলেও ওয়াসিমের কর্মভূমি ছিল তার প্রিয় শহর কলকাতা। মধ্য কলকাতার প্রফুল্ল সরকার স্ট্রিটের এক বাড়িতে দুই ভ্রাতা ও ভগিনীদের সঙ্গে থাকতেন। তিনি বিবাহ করেন নি। ২০২২ খ্রিস্টাব্দের ২৪ জানুয়ারি সোমবার সকালে আচমকাই ব্রেন স্ট্রোকে আক্রান্ত হয়ে একঘণ্টার মধ্যে বাড়িতেই মৃত্যুকে বরণ করে জনগণের চিত্রশিল্পী।   তথ্যসূত্র  বিষয়শ্রেণী:১৯৫১-এ জন্ম বিষয়শ্রেণী:২০২২-এ মৃত্যু বিষয়শ্রেণী:ভারতীয় চিত্রশিল্পী বিষয়শ্রেণী:রবীন্দ্রভারতী বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০শ শতাব্দীর চিত্রশিল্পী বিষয়শ্রেণী:২০শ শতাব্দীর ভারতীয় চিত্রশিল্পী
শিমরন হেটমায়ার (জন্ম ২৬ ডিসেম্বর ১৯৯৬) একজন গায়ানাীয় ক্রিকেটার যিনি ওয়েস্ট ইন্ডিজের হয়ে খেলেন। তিনি ওয়েস্ট ইন্ডিজের ২০১৪ আইসিসি অনূর্ধ্ব-১৯ ক্রিকেট বিশ্বকাপ দলের সদস্য ছিলেন।ডিসেম্বর ২০১৫ সালে ঘোষণা করা হয় যে তিনি ২০১৬ আইসিসি অনূর্ধ্ব-১৯ ক্রিকেট বিশ্বকাপে ওয়েস্ট ইন্ডিজ স্কোয়াডের অধিনায়ক হবেন।  ঘরোয়া ক্যারিয়ার ২০১৬ ক্যারিবিয়ান প্রিমিয়ার লিগতে হেটমায়ারের টুয়েন্টি২০ অভিষেক হয়।তিনি গায়ানা আমাজন ওয়ারিয়র্সের হয়ে খেলেন। ২০১৭ ক্যারিবিয়ান প্রিমিয়ার লিগেও তিনি একই দলের হয়ে খেলেন।http://www.cplt20.com/_during_draft_2017  আন্তর্জাতিক ক্যারিয়ার তিনি অনূর্ধ্ব ১৯ পর্যায়ে দুইটি বিশ্বকাপে ওয়েস্ট ইন্ডিজের প্রতিনিধিত্ব করেন।২০১৬ বিশ্বকাপ ওয়েস্ট ইন্ডিজ তার নেতৃত্বেই জয় করে।সেই আসরে তিনি দুইবার ৫০+ রান করেন।  ২১ এপ্রিল ২০১৭ সালে ওয়েস্ট ইন্ডিজের হয়ে পাকিস্তানের বিপক্ষে তার টেস্ট অভিষেক হয়। ২০ ডিসেম্বর ২০১৭ সালে নিউজিল্যান্ডের বিপক্ষে তার একদিনের আন্তর্জাতিক অভিষেক হয়। তার ১ জানুয়ারি ২০১৮ সালে টুয়েন্টি২০ আন্তর্জাতিক অভিষেকও নিউজিল্যান্ড এর বিপক্ষে হয়।  ৬ মার্চ ২০১৮ সালে, ২০১৮ আইসিসি বিশ্বকাপ বাছাইপর্বে সংযুক্ত আরব আমিরাতের বিপক্ষে তার প্রথম একদিনের আন্তর্জাতিক খেলায় সেঞ্চুরি করেন। ২৫ জুলাই ২০১৮ তারিখে বাংলাদেশের বিপক্ষে তার দ্বিতীয় শতকটি করেন।  তথ্যসূত্র  বহিঃসংযোগ  বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ওয়েস্ট ইন্ডিয়ান ক্রিকেটার বিষয়শ্রেণী:ওয়েস্ট ইন্ডিজের টেস্ট ক্রিকেটার বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেটার বিষয়শ্রেণী:ওয়েস্ট ইন্ডিজের টুয়েন্টি২০ আন্তর্জাতিক ক্রিকেটার বিষয়শ্রেণী:গায়ানি ক্রিকেটার বিষয়শ্রেণী:গায়ানা আমাজন ওয়ারিয়র্সের ক্রিকেটার বিষয়শ্রেণী:রয়্যাল চ্যালেঞ্জার্স বেঙ্গালুরুর ক্রিকেটার বিষয়শ্রেণী:ওয়েস্ট ইন্ডিজ অনূর্ধ্ব-১৯ দলের ক্রিকেটার বিষয়শ্রেণী:২০১৯ ক্রিকেট বিশ্বকাপের ক্রিকেটার বিষয়শ্রেণী:দিল্লি ক্যাপিটালসের ক্রিকেটার বিষয়শ্রেণী:উইকেট-রক্ষক বিষয়শ্রেণী:রাজস্থান রয়্যালসের ক্রিকেটার
হাট - বাঁজার    বাঘুটিয়া ইউনিয়নের উল্লেখযোগ্য হাট গুলো হচ্ছে ----    বাঘুটিয়া বাঁজার  পারুরিয়া হাট   বাঘুটিয়া বাংলাদেশের মানিকগঞ্জ জেলার অন্তর্গত দৌলতপুর উপজেলার একটি ইউনিয়ন।   প্রশাসনিক কাঠামো  বাঘুটিয়া ইউনিয়ন দৌলতপুর উপজেলার আওতাধীন একটি ইউনিয়ন পরিষদ।  জাতীয় সংসদের ১৬৮নং নির্বাচনী এলাকা মানিকগঞ্জ-১ এর অংশ। এ ইউনিয়নের প্রশাসনিক কার্যক্রম দৌলতপুর উপজেলার আওতাধীন   জনপ্রতিনিধি   বর্তমান চেয়ারম্যান: এস এম আমজাদ হোসেন     আরও দেখুন  দৌলতপুর উপজেলা মানিকগঞ্জ জেলা   তথ্যসূত্র    বহিঃসংযোগ   বিষয়শ্রেণী:দৌলতপুর উপজেলার ইউনিয়ন
ঘটনার তালিকা  জানুয়ারি  ফেব্রুয়ারি  মার্চ  এপ্রিল  মে  জুন  জুলাই  আগস্ট  সেপ্টেম্বর  অক্টোবর ০৪ অক্টোবর : আটলান্টিক মহাসাগরপাড়ি দিয়ে প্রথম নিয়মিত জেট বিমান চলাচল শুরু হয়।   নভেম্বর  ডিসেম্বর   জন্ম   ২৯ আগস্ট - মাইকেল জ্যাকসন, মার্কিন সঙ্গীত শিল্পী ও সঙ্গীত ব্যবসায়ী।  ১ অক্টোবর - আন্দ্রেঁ গেইম, নোবেল পুরস্কার বিজয়ী ডাচ পদার্থবিজ্ঞানী।  ২৩ অক্টোবর - হানিফ সংকেত, বাংলাদেশি উপস্থাপক, লেখক ও নির্মাতা।   মৃত্যু   জানুয়ারি   ২৩ জানুয়ারি - এডনা পারভায়েন্স, মার্কিন নির্বাক চলচ্চিত্র অভিনেত্রী।  ফেব্রুয়ারি  ফেব্রুয়ারি ২ - মাওলানা আবুল কালাম আজাদ ভারতীয় স্বাধীনতা আন্দোলনের নেতা ও ভারতের প্রথম শিক্ষামন্ত্রী।   মার্চ  এপ্রিল  মে  জুন  জুলাই  আগস্ট  সেপ্টেম্বর  অক্টোবর  নভেম্বর  ডিসেম্বর  তথ্যসূত্র  বিষয়শ্রেণী:১৯৫৮
আবদুল খালেক (এছাড়াও হাজি খালেক নামে পরিচিত) একজন বাংলাদেশী পেশাদার ফুটবল খেলোয়াড় ছিলেন। তিনি ১৯৭১ সালের মুক্তিযুদ্ধ চলাকালীন স্বাধীন বাংলা ফুটবল দলের হয়ে মুক্তিযোদ্ধা হিসেবে একজন ফুটবল যোদ্ধার ভূমিকা পালন করেছিলেন। স্বাধীন বাংলা ফুটবল দলের হয়ে খেলে মুক্তিযোদ্ধাদের সহযোগিতার জন্য তহবিল সংগ্রহ করেছিলেন।   ব্যক্তিগত জীবন  আবদুল খালেক বাংলাদেশের সাতক্ষীরার লস্করপাড়া মহল্লায় জন্মগ্রহণ করেছিলেন। তার পাঁচ পুত্র ও তিন কন্যা সন্তান রয়েছে। পায়ে গ্যাংক্রিন আক্রান্ত হওয়ার পর তিনি দীর্ঘদিন অসুস্থ ছিলেন। ২০১৯ সালের ১৪ই জুন তারিখে চিকিৎসাধীন অবস্থায় সাতক্ষীরায় তার নিজ গ্রামে তিনি মৃত্যুবরণ করেছেন। মৃত্যুর পর মুক্তিযোদ্ধা হিসেবে রাষ্ট্রীয় মর্যাদায় তাকে দাফন করা হয়েছে।   তথ্যসূত্র   বিষয়শ্রেণী:২০১৯-এ মৃত্যু বিষয়শ্রেণী:সাতক্ষীরা জেলার ব্যক্তি বিষয়শ্রেণী:বাংলাদেশী ফুটবলার
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: উল্লেখযোগ্য নন। অপসারণ করা হল --আফতাব (আলাপ) ১৪:৩৪, ১৭ নভেম্বর ২০১৫ (ইউটিসি) অবিবেচক দেব নাথ   – (অপসারণের প্রস্তাবনা দেখুনলগ দেখুন) () উল্লেখযোগ্য কোন ব্যক্তি নন। রাজু (আলাপ) ০৭:০৬, ১৭ নভেম্বর ২০১৫ (ইউটিসি)  রাজু ভাইয়ের সাথে সম্পূর্ণভাবে। কায়সার আহমাদ (আলাপ) ০৮:২৬, ১৭ নভেম্বর ২০১৫ (ইউটিসি) ‌উল্লেখযোগ্যতা প্রশ্নবিদ্ধ। অপসারণের পক্ষে । [[User:Moheen Reeyad|   ~ মহীন]] (আলাপ) ০৮:২৯, ১৭ নভেম্বর ২০১৫ (ইউটিসি) --রাফায়েল রাসেল (আলাপ) ০৮:৪৭, ১৭ নভেম্বর ২০১৫ (ইউটিসি) ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
লো-ত্সা-ওয়া () একটি তিব্বতী শব্দ। যে সমস্ত তিব্বতী অনুবাদক সংস্কৃত ও অন্যান্য এশীয় ভাষা থেকে তিব্বতী ভাষায় বৌদ্ধধর্মগ্রন্থ অনুবাদ করেন, তাঁদের তিব্বতীতে লো-ত্সা-ওয়া বলা হয়।   কয়েকজন লো-ত্সা-ওয়া   বে-রো-ত্সা-না, য়ে-শেস-স্দেRhaldi, Sherab (undated). 'Ye-Shes-sDe; Tibetan Scholar and Saint'. Tibetan & Himalayan Digital Library. Source:  (accessed: Wednesday April 1, 2009) ও বে-রো-ত্সা-নার শিষ্য গ্যু-স্গ্রা-স্ন্যিং-পো Mindrolling International (2010). "The History of Mindrolling: Part III". Source:   (accessed: Thursday April 15, 2010) প্রথম দিককার অনুবাদকদের মধ্যে অন্যতম ছিলেন। এছাড়াও কাগ্যু গোষ্ঠীর প্রতিষ্ঠাতা ল্হোডক মারপা চোস্কি লোডোস ও লাদাখ অঞ্চলের বৌদ্ধধর্মগুরু রিন-ছেন-ব্জাং-পো লো-ত্সা-ওয়া হিসেবে পরিচিত ছিলেন।   তথ্যসূত্র   বিষয়শ্রেণী:তিব্বতী অনুবাদক বিষয়শ্রেণী:তিব্বতী বৌদ্ধ উপাধি
থাম্ব|ডান|২০০৯ সালে আইসল্যান্ডীয় বোয়িং ৭৫৭-২০০ এয়ার সিলেটের সাথে ইজারাকৃত এয়ার সিলেট পিএলসি (পাবলিক লিমিটেড কোম্পানি) ২০০৭ সালের শুরুর দিকে বাংলাদেশের সিলেট অঞ্চলের ব্রিটিশ বাংলাদেশি ব্যবসায়ীদের দ্বারা প্রতিষ্ঠিত হয়। এয়ার সিলেট এজি পূর্ণ মালিকানাধীন অস্ট্রিয়ান বিমান ছিল এবং পিলসির সহায়ক ছিল যা বার্মিংহাম বিমানবন্দর থেকে ভিয়েনায় কারিগরি বিরতি নিয়ে অমৃতসরে যাত্রী পরিবহন সেবা দিত। সৌদি আরবের জেদ্দা থেকেও এয়ার সিলেট যাত্রী নেয়ার অনুমতি পায়।  ইতিহাস  এয়ার সিলেট পিএলসি যুক্তরাজ্যের পাবলিক লিমিটেড কোম্পানির কাছ থেকে রেজিস্টারভুক্ত ছিল, যেটাতে প্রাথমিকভাবেই যুক্তরাজ্যের বাংলাদেশি সিলেটিদের কাছে থেকে ১কোটি ব্রিটিশ পাউন্ড বিনিয়োগ করা হয়। এয়ার সিলেট এজি, এয়ার সিলেট পিএলসির একটি পূর্ণাঙ্গ মালিকানাধীন সহায়ক ছিল এবং ২৬ মে ২০০৮ সালে অস্ট্রিয়ান-এওসি এবং অপারেটিং লাইসেন্স লাভ করে। এ.ও.সি এবং ওএল এর আনুষ্ঠানিক নোটিশ ইউরোপীয় ইউনিয়নের অফিসিয়াল জার্নালে(২০০৮/সি ১৭৮/১৫) প্রকাশিত হয়েছে।   ২০০৯ সালের ৪ এপ্রিল গাদায়ির ইউরোপীয় এয়ারলাইন্সের একটি ওয়েট-লিস্‌ড বোয়িং ৭৫৭-২০০ ব্যবহার করে এটি পরিচালনা শুরু হয়। তবে, এক মাস পর ব্যবসায় অধঃপতন হয়ে আবারো রুট বন্ধ হয়ে যায়।  তথ্যসূত্র    বহিঃসংযোগ    অফিশিয়াল সাইট  বিষয়শ্রেণী:অস্ট্রিয়ার বিলুপ্ত বিমান বিষয়শ্রেণী:২০০৭-এ প্রতিষ্ঠিত বিমান বিষয়শ্রেণী:২০০৯-এ বন্ধ হয়ে যাওয়া বিমান বিষয়শ্রেণী:২০০৯-এ বিলুপ্ত বিমান পরিবহন সংস্থা
কাদিরি হল ভারতের অন্ধ্র প্রদেশ রাজ্যের একটি শহর । এটি একটি বিশেষ গ্রেড পৌর সিটি কাউন্সিল এবং কাদিরি মন্ডল এবং সদর দপ্তর ('তহসিল') অন্ধ্রপ্রদেশ রাজ্যের বৃহত্তম তালুক ছিল যখন অন্ধ্রপ্রদেশে তালুক ব্যবস্থা ছিল  কাদিরি তার জুঁই এবং জাফরান ফুলের জন্য পরিচিত। কাদিরি জাফরান অন্ধ্র এবং কর্ণাটকে ব্যাপকভাবে বিক্রি হয় শ্রী লক্ষ্মী নরসিংহস্বামী মন্দির কর্ণাটক, তেলেঙ্গানা এবং তামিলনাড়ুর মানুষের কাছে কাদিরির কথা মনে করিয়ে কাদিরি নামের কিছু মজার অতীতও আছে 'খাদরা' গাছপালা আশেপাশের বনাঞ্চলে পাওয়া যেত এবং খাদরি পরে কাদিরি নামে রূপান্তরিত হয় বলে আবাসস্থলটির প্রাথমিক নামকরণ করা হয়েছিল খাদরিপুরম   ভৌগোলিক ও ঐতিহাসিক প্রেক্ষাপট ভৌগোলিক অবস্থা কাদিরি শহরটি অন্ধ্র প্রদেশের দক্ষিণ অংশে অবস্থিত। এটি আশেপাশে বনাঞ্চল ও পাহাড় ঘেরা একটি সমতল ভূমিতে অবস্থিত। শহরের আশেপাশের অঞ্চলে প্রাচীন 'খাদরা' গাছপালা পাওয়া যেত, যার কারণে প্রাথমিকভাবে এই স্থানের নাম ছিল 'খাদরিপুরম', যা পরে পরিবর্তিত হয়ে 'কাদিরি' হয়েছে।  ইতিহাস ও নামকরণ কাদিরির নামকরণের পেছনে ঐতিহাসিক ব্যাখ্যা রয়েছে। প্রাচীনকালে এখানে প্রচুর 'খাদরা' গাছ পাওয়া যেত। স্থানীয় ভাষায় 'খাদরা' গাছের গুরুত্বের কারণে এই অঞ্চলের নাম রাখা হয় খাদরিপুরম, যা কালের পরিবর্তনে কাদিরিতে পরিণত হয়।  জাতীয় কাঠামো ধর্মীয় গুরুত্ব কাদিরির অন্যতম আকর্ষণ হলো শ্রী লক্ষ্মী নরসিংহস্বামী মন্দির। এই মন্দিরটি কাদিরিকে ধর্মীয় দৃষ্টিকোণ থেকেও গুরুত্বপূর্ণ করে তুলেছে।  শ্রী লক্ষ্মী নরসিংহস্বামী মন্দির বিশেষ করে কর্ণাটক, তেলেঙ্গানা এবং তামিলনাড়ুর ভক্তদের মধ্যে অত্যন্ত জনপ্রিয়। মন্দিরটি তার ইতিহাস, ধর্মীয় আচার এবং মেলা (তীর্থযাত্রা) আয়োজনের জন্য বিখ্যাত।  অর্থনীতি কৃষি ও ফুলচাষ: কাদিরির অর্থনীতির ভিত্তি মূলত কৃষির উপর নির্ভরশীল। জুঁই ফুল ও জাফরান এখানে ব্যাপক হারে উৎপাদিত হয় এবং অন্ধ্রপ্রদেশ ও কর্ণাটকের বিভিন্ন অঞ্চলে সরবরাহ করা হয়। বাণিজ্য: শহরটি কৃষিপণ্য, বিশেষ করে ফুল ও মসলা জাতীয় দ্রব্যের বাণিজ্যের কেন্দ্র।  শিক্ষা কাদিরিতে বেশ কয়েকটি সরকারি ও বেসরকারি বিদ্যালয় এবং উচ্চশিক্ষা প্রতিষ্ঠান রয়েছে। শহরটি ধীরে ধীরে একটি আঞ্চলিক শিক্ষাকেন্দ্র হিসেবেও বিকশিত হচ্ছে।  সংস্কৃতি কাদিরির মন্দির উৎসব ও স্থানীয় মেলাগুলি শহরের সাংস্কৃতিক জীবনের গুরুত্বপূর্ণ অংশ। শহরের চারপাশের ঐতিহ্যবাহী গ্রামীণ জীবন ও কৃষিভিত্তিক সংস্কৃতি এখনো জোরালোভাবে উপস্থিত।  যোগাযোগ কাদিরি ভারতের প্রধান রেল ও সড়ক যোগাযোগ ব্যবস্থার সঙ্গে সংযুক্ত। শহর থেকে অনন্তপুর, বেঙ্গালুরু ও হায়দরাবাদের সাথে সহজ সড়ক যোগাযোগ রয়েছে।  আরও দেখুন অনন্তপুর জেলা অন্ধ্র প্রদেশ শ্রী লক্ষ্মী নরসিংহস্বামী মন্দির  শ্রেণীবিভাগ অন্ধ্র প্রদেশের শহরসমূহ অনন্তপুর জেলা ধর্মীয় স্থানসমূহ ভারতীয় পৌরসভা   তথ্যসূত্র   বিষয়শ্রেণী:অন্ধ্রপ্রদেশের শহর
প্রজাবাণী (কন্নড়: মানুষের কণ্ঠস্বর) ভারতের কর্ণাটক থেকে প্রকাশিত একটি নেতৃস্থানীয় কন্নড় ভাষার ব্রডশীট দৈনিক সংবাদপত্র। ২.০১ মিলিয়নেরও বেশি পাঠক রয়েছে, এটি রাজ্যের বৃহত্তম প্রচারিত সংবাদপত্রগুলির মধ্যে একটি।   ইতিহাস এবং মালিকানা  প্রজাবাণী ১৯৪৮ সালে বেঙ্গালুরুতে কেএন গুরুস্বামী দ্বারা প্রতিষ্ঠিত হয়েছিল। দ্য প্রিন্টার্স (মহীশূর) প্রাইভেট লিমিটেড, যে সংস্থাটি সংবাদপত্রের মালিক, প্রতিষ্ঠাতা পরিবারের সদস্যদের দ্বারা ব্যক্তিগতভাবে অধিষ্ঠিত।   বাজারে অবস্থান  ২০০৪ সালে বিজয়া কর্ণাটক দ্বারা প্রচারে ছাড়িয়ে যাওয়ার আগে পর্যন্ত প্রজাবাণী কয়েক দশক ধরে শীর্ষস্থানীয় কন্নড় সংবাদপত্র ছিল। দুটি সংবাদপত্র ২০১৪ সালের হিসাবে অনেক বেশি ঘনিষ্ঠভাবে প্রতিযোগিতা করছে বলে মনে হয়। শিল্পের সংখ্যা অনুসারে উল্লেখযোগ্যভাবে প্রজাবাণী তার স্থান পুনরুদ্ধার করেছে।  কিছু বিশ্লেষক বিজয়া কর্ণাটকের মূল মালিক বিজয়া সংকেশ্বর এবং তার ভিআরএল গ্রুপের বিজয়া বাণী চালু করাকেউ দায়ী করেছেন, যা দৃশ্যত বিজয়া কর্ণাটকের পাঠক গ্রাস করেছে। অন্যান্য আঞ্চলিক প্রতিযোগীদের মধ্যে রয়েছে উদয়বাণী, ভার্থভারতী, কন্নড় প্রভা এবং সংযুক্ত কর্ণাটক ।   আরো দেখুন    কন্নড় ভাষার সংবাদপত্রের তালিকা  কন্নড় ভাষার ম্যাগাজিনের তালিকা  ভারতের সংবাদপত্রের তালিকা  কর্ণাটকের মাধ্যম  ভারতের মিডিয়া   তথ্যসূত্র    বহিঃসংযোগ      https://web.archive.org/web/20081206111259/http://prajavaniepaper.com/  Prajavani News Paper History  http://mruc.net/uploads/posts/a27e6e912eedeab9ef944cc3315fba15.pdf  বিষয়শ্রেণী:১৯৪৮-এ ভারতে প্রতিষ্ঠিত বিষয়শ্রেণী:১৯৪৮-এ প্রতিষ্ঠিত প্রকাশনা বিষয়শ্রেণী:বেঙ্গালুরুর সংবাদপত্র বিষয়শ্রেণী:কন্নড় ভাষার সংবাদপত্র
thumb|আয়ারল্যান্ডের রয়্যাল ক্যানেল।  খাল মানুষের তৈরি পানির গতিপথ। খাল সাধারণত দুই রকমের হয়, ১. মানুষের ব্যবহার যেমন মিষ্টি পানি নেওয়া বা কৃষিকাজের জন্য জল বা পানির সংরক্ষণ বা পানি বয়ে নেওয়ার জন্য খাল। ২. যোগাযোগ বা পরিবরণের জন্য যেমন বড় বড় পন্যবাহী জাহাজ গামী খাল। যা সাধারণত একাধিক হ্রদ, নদী বা সাগরকে সংযুক্ত করে। যেমন সুয়েজ খাল, পানামা খাল। এছাড়াও বিভিন্ন শহরের মধ্যে দিয়ে অতিবাহিত শহুরে খাল বলে একধরনের খাল আছে। যেমন ভেনিস, আমস্টারডাম অথবা ব্যাংকক।   তথ্যসূত্র    বহিঃসংযোগ    British Waterways' leisure website - Britain's official guide to canals, rivers and lakes  Leeds Liverpool Canal Photographic Guide  Information and Boater's Guide to the New York State Canal System   "Canals and Navigable Rivers" by James S. Aber, Emporia State University  National Canal Museum (USA)  Canals in Amsterdam   Canal du Midi  Canal des Deux Mers  Canal flow measurement using a sensor.  বিষয়শ্রেণী:জলাধার বিষয়শ্রেণী:খাল বিষয়শ্রেণী:উপকূলীয় গঠন বিষয়শ্রেণী:নৌপরিবহন অবকাঠামো বিষয়শ্রেণী:অবকাঠামো
জলপাইগুড়ি জেলা স্কুল ১৮৭৬ সালে প্রতিষ্ঠিত হয় এবং এটি পশ্চিমবঙ্গের জলপাইগুড়ি জেলার একটি শিক্ষা প্রতিষ্ঠান। লাল ইটের তৈরি এই ঐতিহাসিক মূল ভবনটি তিস্তা নদীর তীরে অবস্থিত।   পরিকাঠামো  জলপাইগুড়ি জেলা স্কুলে প্রায় ৩০টি শ্রেণীকক্ষ এবং ছয়টি পরীক্ষাগার রয়েছে। এর মধ্যে পাঁচটি পদার্থবিদ্যা, রসায়ন, জীববিজ্ঞান, কম্পিউটার ( লিনাক্স ) এবং ভূগোলের জন্য। শেষটি হল ATL ল্যাব ( অটল বিহারী বাজপেয়ী বিজ্ঞান ল্যাব)। এটি একটি অত্যাধুনিক বিজ্ঞান ল্যাবরেটরি, জলপাইগুড়ি জেলায় তৈরি প্রথম ATL ল্যাব।  স্কুলটিতে দুটি খেলার মাঠ রয়েছে। বড়টি ক্রিকেট, ফুটবল এবং অ্যাথলেটিক্সের জন্য ব্যবহৃত হয়।  শিক্ষার্থীদের জন্য দুপুরের খাবার পরিবেশন করা হয়।   পুরষ্কার এবং স্বীকৃতি    ৩০শে জানুয়ারী, ২০১৯ তারিখে, জলপাইগুড়ি জিলা স্কুল কলকাতার সল্টলেকে অনুষ্ঠিত ১০ম অল বেঙ্গল ইন্টার গভর্নমেন্ট স্কুলস স্পোর্টস মিটে, ২০১৮-২০১৯-এ ৪টি স্বর্ণ, ৬টি রৌপ্য এবং ২টি ব্রোঞ্জ পদক জিতে প্রথম রানার্সআপ হয়েছে।   ২০১৯ সালের অক্টোবরে একজন ছাত্র অনূর্ধ্ব-১৭ স্কুল ব্যাডমিন্টন চ্যাম্পিয়নশিপে চ্যাম্পিয়ন হয়েছিল। সে জাতীয় পর্যায়ে অংশ নিয়েছিল, এবং পশ্চিমবঙ্গ দলের নেতাও হয়েছিল।   জলপাইগুড়ি জেলা স্কুল ১৩ জানুয়ারী, ২০২০ তারিখে কলকাতায় রাজ্য স্তরের YPC (যুব সংসদ প্রতিযোগিতা) জিতেছে।   ২রা ফেব্রুয়ারী, ২০২০ তারিখে, জলপাইগুড়ি জিলা স্কুল মুর্শিদাবাদে অনুষ্ঠিত ১১তম অল বেঙ্গল ইন্টার গভর্নমেন্ট স্কুলস স্পোর্টস মিটে, ২০১৯-২০২০-তে ৪টি স্বর্ণ, ৫টি রৌপ্য এবং ৪টি ব্রোঞ্জ পদক জিতে ১ম রানার্সআপ হয়েছে।    উল্লেখযোগ্য প্রাক্তন ছাত্র    প্রদীপ কুমার ব্যানার্জি — ভারতীয় ফুটবলার এবং ফুটবল ম্যানেজার  সুকল্যাণ ঘোষ দস্তিদার - 1970-এর দশকের ভারতীয় ফুটবলার  সমরেশ মজুমদার - বাঙালি ঔপন্যাসিক  দেবেশ রায় — বাঙালি ঔপন্যাসিক   আরও দেখুন    ভারতে শিক্ষা  ভারতের স্কুলের তালিকা  পশ্চিমবঙ্গে শিক্ষা   তথ্যসূত্র    বহিঃসংযোগ    জলপাইগুড়ি জেলা স্কুল  বিষয়শ্রেণী:১৮৭৬-এ ভারতে প্রতিষ্ঠিত বিষয়শ্রেণী:১৮৭৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
কালাই থানা বাংলাদেশের জয়পুরহাট জেলার অন্তর্গত কালাই উপজেলার একটি থানা।   পটভূমি  ১৯৮১ খ্রিস্টাব্দের ১৯ আগস্ট কালাই থানা প্রতিষ্ঠা লাভ করে।   প্রশাসনিক এলাকাসমূহ  কালাই উপজেলার ১টি পৌরসভা ও ৫টি ইউনিয়নের প্রশাসনিক কার্যক্রম কালাই থানার অধীন।  পৌরসভা:  কালাই  ইউনিয়নসমূহ:  ১নং মাত্রাই  ২নং জিন্দারপুর  ৩নং আহম্মেদাবাদ  ৪নং উদয়পুর  ৫নং পুনট   আরও দেখুন   কালাই উপজেলা  জয়পুরহাট জেলা   তথ্যসূত্র    বহিঃসংযোগ   বিষয়শ্রেণী:জয়পুরহাট জেলার থানা বিষয়শ্রেণী:কালাই উপজেলা
দ্য উইলসন পোস্ট  টেনেসির লেবানন ভিত্তিক একটি সংবাদপত্র, যা টেনেসির উইলসন কাউন্টিকে কভার করে। সংবাদপত্রটি মূলত একটি অনলাইন আউটলেট, যার ওয়েবসাইট উইলসনপোস্ট ডট কম এবং যার মুদ্রিত সংস্করণও রয়েছে।   ইতিহাস  উইলসন পোস্ট এর ওয়েবসাইট চালুর মাধ্যমে ২০০৩ সালে প্রতিষ্ঠিত হয়েছিল।  টেনেসি প্রেস অ্যাসোসিয়েশন থেকে সংবাদপত্রটি একাধিক পুরস্কার পেয়েছে।     তথ্যসূত্র   বিষয়শ্রেণী:২০০৩-এ প্রতিষ্ঠিত ইন্টারনেট সম্পত্তি বিষয়শ্রেণী:২০০৩-এর প্রতিষ্ঠিত প্রকাশনা
মসজিদ আদ দাহাব (অথবা ম্যানিলা গোল্ডেন মস্ক অ্যান্ড কালচারাল সেন্টার, সোনালী মসজিদ, এবং গোল্ডেন মসজিদ; ) ফিলিপাইনের ম্যানিলা শহরের কিয়াপো জেলার বেশিরভাগ মুসলমান এলাকায় অবস্থিত একটি মসজিদ। এটি মেট্রো ম্যানিলার সবচেয়ে বৃহত্তম মসজিদ হিসেবে বিবেচনা করা হয়।  পটভূমি গোল্ডেন মসজিদ তার সোনার আঁকা গম্বুজের পাশাপাশি গ্লোবো ডি ওরো স্ট্রিটে অবস্থানের জন্য এর নাম অর্জন করেছে। ফিলিপাইনের সাবেক ফার্স্ট লেডি ইমেল্ডা মার্কোসের তত্ত্বাবধানে ১৯৭৬ সালের ৪ আগস্ট লিবিয়ার রাষ্ট্রপতি মুয়াম্মার আল গাদ্দাফির সফরের জন্য নির্মাণ কাজ শুরু হয়, যদিও তার সফর বাতিল করা হয়। এটি বর্তমানে ম্যানিলার মুসলমান সম্প্রদায়র মধ্যে অনেককে পরিবেশন করে, এবং শুক্রবারের জুমার সময়ে এটি বিশেষভাবে ভরা থাকে। মসজিদটিতে ২২,০০০ জন মুসল্লি থাকতে পারে।  মসজিদে বিদেশী ও স্থানীয় প্রভাবের মিশ্রণ রয়েছে। এর গম্বুজ এবং পূর্ববর্তী মিনারগুলো মধ্যপ্রাচ্যের কাঠামোর অনুকরণে তৈরি যেখানে এর জ্যামিতিক নকশাগুলো জাতিগত মারানাও, মাগুইন্দানাও এবং তাসুগ শিল্পের রঙ এবং বৈচিত্র থেকে অনেকটাই ধার করে। বাঁকা রেখাগুলি মারানাও শিল্পে সর্প মোটিফের উপর ভিত্তি করে তৈরি। মসজিদটি শিল্পী আন্তোনিও দুমলাওর দাগযুক্ত কাঁচের প্যানেল প্রদর্শন করত। কাঁচের প্যানেলগুলো এখন ফার ইস্টার্ন বিশ্ববিদ্যালয়তে আছে।  মসজিদ প্রশাসকদের মতে, তৎকালীন মেয়র লিতো আতিয়েনজার সময়ে কাঠামোগত অখণ্ডতার সমস্যার কারণে মিনারটি ভেঙে ফেলা হয়েছিল। ১.২ কোটি ফিলিপাইনি পেসোর লক্ষ্যে পৌঁছানোর জন্য সারা বিশ্ব থেকে অনুদান বর্ষিত হওয়ায় মিনারটি পুনর্নির্মাণের পরিকল্পনা ইতিমধ্যেই ছিল৷ গম্বুজের পরিমাপ হচ্ছে ব্যাসে  এবং উচ্চতায় ।  পরিবহন ম্যানিলা এলআরটি লাইন ১ এর ক্যারিয়েডো স্টেশনের দক্ষিণ-পূর্বে হাঁটার দূরত্বের মধ্যে মসজিদটি অ্যাক্সেসযোগ্য। এটি জিপনি, বাস এবং ইউভি এক্সপ্রেস কেসোন বুলেভার্ড, রিজাল অ্যাভিনিউ, এবং কার্লোস পালাঙ্কা সিনিয়র স্ট্রিট (ইচাগ) রুটেও অ্যাক্সেসযোগ্য।  আরও দেখুন   ফিলিপাইনে ইসলাম  তথ্যসূত্র  বহিঃসংযোগ  „গোল্ডেন মসজিদ“, গ্লোবো দে ওরো রাস্তা, কিয়াপো, ম্যানিলা. পিনোয় ট্রাভেল ব্লগ, ২০০৬.  ভিস্তাপিনাস: গোল্ডেন মসজিদ   বিষয়শ্রেণী:মেট্রো ম্যানিলায় মসজিদ বিষয়শ্রেণী:কিয়াপো, ম্যানিলার ভবন ও স্থাপনা বিষয়শ্রেণী:১৯৭৬-এ সম্পন্ন মসজিদ
মান্সুদ্যা টেলিভিশন () হচ্ছে একটি উত্তর কোরিয়াভিত্তিক রাষ্ট্রীয় টেলিভিশন চ্যানেল। এটি সপ্তাহান্তের দিনে শিক্ষাবিষয়ক অনুষ্ঠান প্রচারিত করে। মান্সুদ্যার সম্প্রচার ১৯৭৩ সালের ১ ডিসেম্বরে শুরু হয়, এবং শনিবারে তিন ঘণ্টার জন্য (সন্ধ্যা ৭টার থেকে রাত ১০টার পর্যন্ত) এবং রবিবারে নয় ঘণ্টার জন্য (সকাল ১০টার থেকে দুপুর ১টা এবং বিকাল ৪টার থেকে রাত ১০টার পর্যন্ত) সম্প্রচার করে।  সম্প্রচার শুরুর থেকে ২০১৫ সালের ১৩ জুলাইর পর্যন্ত চ্যানেলটি পিয়ং ইয়াং টিভি টাওয়ারের থেকে এবং সামজিয়ন ট্যাবলেট কম্পিউটারের একটি বিশেষ অ্যাপে চ্যানেল ৫ এ সম্প্রচার হতো। ২০১৬ সালের আগস্ট মাসে চ্যানেলটি মানবাং আইপিটিভি সার্ভিসে অ্যাড করা হয়।   অস্থায়ী বন্ধ  ২০১৫ সালের জুলাইতে অজানা কারণে মান্সুদ্যা টেলিভিশন বন্ধ হয়ে যায়। কিন্তু, দক্ষিণ কোরিয়াভিত্তিক নিউজটোপিয়ায় দুটি কারণ বিবেচনা করা হয়েছে: একটি কারণ বোঝায় যে উত্তর কোরীয় কর্তৃপক্ষ পিয়ং ইয়াং এর প্রবাসীদেরকে চ্যানেলে প্রচারিত বিদেশী অনুষ্ঠান থেকে সীমাবদ্ধ করার জন্য চ্যানেলটি বন্ধ করে দেওয়া হয়, এবং রেডিও ফ্রি এশিয়ার রিপোর্ট হিসেবে একটি ঘটনা ঘটেছিলো যখন চ্যানেলে অপরিশুদ্ধ অনুষ্ঠান প্রচারিত হয়েছিলো। আরও রিপোর্ট করা হয়েছিলো যে সেই সালের ১৫ আগস্টে মান্সুদ্যার আগে ব্যবহার করা ফ্রিকোয়েন্সিতে ক্রীড়াবিষয়ক টেলিভিশনের সম্প্রচার শুরু হয়। মান্সুদ্যার সম্প্রচার আবার ফিরে আসে ২০১৬ সালে (অন্যান্য সূত্রের হিসেবে ২০১৫ সালের নভেম্বরে)। ২০১৬ সালের ১৮ মেতে একটি দক্ষিণ কোরিয়ার সংবাদ সংস্থা ইয়নহাপ রিপোর্ট করে যে মান্সুদ্যা কেবল নেটওয়ার্কের মাধ্যমে উপলব্ধি করার প্রস্তাবিত করা হয়।   পে চ্যানেলের প্রস্তাব  ২০১৮ সালের মার্চ মাসে ডেইলি এনকে উত্তর কোরিয়া মান্সুদ্যাকে একটি পে চ্যানেল হিসেবে পরিবর্তন করার প্রস্তাবের ব্যাপারে রিপোর্ট করে। কিন্তু, ডেইলি এনকের হিসেবে, এটি হয়েনি, চ্যানেলে প্রচারিত চলচ্চিত্র এবং অনুষ্ঠানের জনপ্রিয়তার কারণে।  আরও দেখুন উত্তর কোরিয়ায় টেলিভিশন  তথ্যসূত্র  বিষয়শ্রেণী:উত্তর কোরিয়ার টেলিভিশন চ্যানেল বিষয়শ্রেণী:১৯৭৩-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:২০১৫-এ বিলুপ্ত টেলিভিশন চ্যানেল ও স্টেশন বিষয়শ্রেণী:২০১৫-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:কোরীয় ভাষার টেলিভিশন স্টেশন